《游庐山得蟹》
宋代·徐似道

不到庐山辜负目，不食螃蟹辜负腹。
亦知二者古难并，到得九负吾事足。
庐山偃蹇坐吾前，螃蟹郭索来酒边。
持螯把酒与山对，世无此乐三百年。
时人爱画陶靖节，菊绕乐篱手亲折。
何如更画我持螯，共对庐山作三绝。

作者简介：徐似道(生卒年未详)，字渊子，号竹隐，黄岩县上珙(今属温岭市)人。